**Den Norske Kirke**

**Askim menighet**

**Kirkegata 31**

**1814 Askim**  **Askim, 02.05.2024**

**Møtebok Askim menighetsråd**

Tid: Torsdag 02.05.24 klokka 1830

Sted: I Prestegården, Askim

Tilstede: Inger Marie Ask Ellefsen, Annvor Greibesland, Jan Edgar Fredriksen, Arne Lein, Kjell Oddvar Dahl, Niklas Karlsen, Preben Hodt. Kåre Sundbrei (vara, uten stemmerett i dette møtet.)

Fra administrasjonen: daglig leder Gunnlaug Brenne.

OBS: møteboka er under godkjenning, ikke ferdig enda.

Kort åpning av møtet ved Niklas Karlsen. «Om tro, håp og kjærlighet, som er Askim menighets visjon.»

Sakslista ble endret slik at sak 28/24 ble behandlet først, pga det store antallet oppmøtte tilhørere. Før møtet startet fikk tilhørerene stille spørsmål og ytre meninger ifht sak 28/24.

**Sak 28/24 Drøfte omorganiseringen av Kirkekroa**

Vedlagt saken er fellesrådets innsparingsvedtak.

Flere vedlegg ble også ettersendt medlemmene i rådet; referat fra årsmøte/menighetsmøte i Askim menighet 28.04.24, referat fra møte med frivillige på Kirkekroa, brevveksling mellom Bent Reidar Eriksen og leder i fellesrådet Bjørn Solberg om saken.

Fellesrådet har vedtatt noen innsparingstiltak for 2024 som berører Askim menighet. Innsparingene gjøres som følge av et driftsunderskudd på 1,2 millioner i fellesrådet i fjor. Det er mange punkter i det enstemmige innsparingsvedtaket, blant annet en omorganisering av driften av Kirkekroa, med en reduksjon av stillingsressursen fra 80% til 20%. Det er foretatt informasjonsmøter ifht tillitsvalgte og berørte, både ansatt og frivillige på Kirkekroa. Endringen i stillingsstørrelse trer i etter planen i kraft 01.11.24.

Menighetsrådet drøftet hvordan saken om omorganisering av Kirkekroa kan arbeides med videre ut fra en avtale inngått mellom fellesrådet og Askim menighet og som ble lagt frem som vedlegg i saken i løpet av møtet.

*Vedtak:*

 Avtalen som ble forelagt rådet ble enstemmig vedtatt som menighetsrådets plan for videre arbeid med saken.

Arbeidsgruppen oppnevnes slik:

Arne Lein, Kjell Dahl og Inger Marie Ask Ellefsen fra menighetsrådet.

MR anmoder om at de frivillige på Kirkekroa oppnevner tre representanter til arbeidsgruppa. Henvendelse om dette sendes fra menighetsrådet via daglig leder på Kirkekroa.

Soknepresten bes om å holdes løpende orientert.

MR anmoder kirkevergen om at daglig leder i menigheten kan bistå med sekretærhjelp og å skaffe tilveie dokumentasjon som er nødvendig i arbeidet.

**Sak 21/24** **Godkjenning av møteinnkallingen**

Godkjent.

**Sak 22/24 Godkjenning av møtebok fra møte 14.03.2024.**

Godkjent.

**Sak 23/24** **Orienteringssaker**

* Presentasjonen av TOL-aktiviteten ved trosopplæringsmedarbeiderne Anne Line Tjernæs og Laurel Lied. Innlegget ble holdt klokka 1930-2000. Informasjonsmateriell som benyttes til brukerne ble delt ut, samt en oversikt over alle tiltakene som drives i trosopplæringen i Askim. Pr nå gis 351 timer trosopplæring hvert år i Askim til målgruppen som er barn 0-18 år. Det er bare noen få timer under det nasjonale kravet, og vi blir berømmet for dette i de årlige oppfølgingsmøtene som bispedømmet har med oss. Vi har et ønske om at flere av våre kontinuerlige tiltak kan regnes med i timetallet, for eksempel Søndagsskolen, som siden den ble et satsingsområde viser god utvikling ifht deltakertall. Takket være ansatte og gode frivillige kan vi nesten hver søndag tilby søndagsskole oppdelt i to aldersgrupper. Det ble også orientert om endringer som trolig kommer iløpet av et par år fra sentralt hold i kirken (Kirkemøtet behandler endringer i undervisningsområdet både i 2024, 2025 og 2026.) Orientering om det planlagte Tweenstiltaket (5.-7. klasse) og noe om konfirmantopplegget ble gitt.
* Orientering fra styreleder i SAP ble utsatt til neste møte.

*Vedtak:*

Tas til orientering. Takk til Anne Line og Laurel for en fyldig og konkret presentasjon av trosopplæringsarbeidet. Takk for det gode arbeidet dere gjør!

**Sak 24/24 Valg av styremedlemmer SAP**

I denne saken er menighetsrådet generalforsamling for stiftelsen. Det blir gitt en kort redegjørelse for driften ved styreleder på neste møte i menighetsrådet. Det skal velges nye styremedlemmer. Valgkomite har vært Kjell Dahl og Arne Lein. Valgkomiteen ettersendte sitt forslag til valg, se vedlegg til saken.

*Vedtak:*

Forslag på kandidater til styret i SAP ble ettersendt og ligger som vedlegg i saken. Forslaget ble vedtatt.

Disse ble innvalgt:

Synnøve Rambekk (styremedlem valgt for 2 år). Randi Talseth (1.varamedlem valgt for 2 år.) Leder: Tormod Melnes (gjenvalgt for 2 år) Einar Bjorvand (gjenvalgt styremedlem valgt for 2 år) Steinar Berg (velges for 1 år.)

**Sak 25/24 Vedta resultat regnskap 2023.**

Askim sokns regnskap foreligger i årsrapporten som er vedlagt saken, i tillegg er vedlagt rapport om revidering av regnskapet 2023. Årsresultatet er kr. 499.669,- i merinntekt. Merinntekten/overskuddet skyldes i det alt vesentlige at Ungdomsfondet ble overført tilbake til menighetsrådet i 2023, siden det ved en inkurie ved sammenslåingen ble stående i fellesrådets regnskap. Ungdomsfondet utgjør kr. 411.038,64.

Det reelle driftsoverskuddet utgjør da kr. 88.631,-

*Vedtak:*

Det tilbakeførte ungdomsfondet videreføres som øremerket og summen settes av på egen bankkonto. Øvrig merinntekt beholdes på driftskonto og går inn i ordinær drift.

|  |  |  |  |  |
| --- | --- | --- | --- | --- |
|  |  |  |  |  |

**Sak 26/24 Videre prosess med helhetlig menighetsplan/handlingsplan/strategi for utvikling av menigheten:**

MR ønsker et møte med teamet for drøfting. Forslag til dato: Alle ansatte blir innkalt til MR-møte 19.06 klokka 17. I Prestegården med litt mat/grilling, slik blir det også en hyggelig sommeravslutning for teamet og menighetsrådet.

*Vedtak:*

Alle ansatte innkalles til møte i MR den 19.06.24 klokka 17 i Prestegården. Grilling/mat først, så drøfting om strategiplan og videre utvikling av menigheten. Teamet oppfordres til på forhånd å drøfte og komme med forslag til hvordan samhandlingen med menighetsrådet kan gjøres bedre.

**Sak 27/24 Søknad om å bruke diakonimidler til foredrag i regi av Kirkekroa**

MR ved leder har mottatt en søknad om støtte til foredrag i regi av Kirkekroa med Per Arne Dahl som er planlagt til høsten. Det søkes om kr. 10.000,-

*Vedtak:*

Menighetsrådet støtter tiltaket og søknaden er innvilget med kr. 10.000,- Summen tas på diakoniposten i menighetens budsjett.

**Sak 29/24 Drøfte arbeidet i MR så langt**

Hvordan skal vi arbeide i menighetsrådet? Evaluere arbeidet så langt. Skal vi ha et AU eller fortsette som nå?

*Vedtak:*

Saken utsettes pga tidsnød i dette møtet.

**Sak 30/24 Eventuelt**

* Niklas tok opp om David Tangen kan tas med i forbønnen med jevne mellomrom, siden han er utsending fra vår menighet til Sjømannskirken på Grand Canaria. Preben bekreftet dette.
* Niklas hadde spørsmål om det følges en grunnordning for familiegudstjenester. Svar fra Preben: vi følger ingen lokal grunnordning for familiegudstjenester i dag. Det er opp til presten å tilpasse vår lokale grunnordning til familiegudstjenesten. Det er også forskjell på ulike familiegudstjenester. Jeg tror MR kan be om at det vedtas en grunnordning.
* Niklas ber om å få se hvilke regler som gjelder for utleie av kirken. Gunnlaug sender dette. Det ble forklart at avgjørelse om utleie av kirken er delegert til administrasjonen/ansatte etter et reglement som er felles for alle kirkene i fellesrådsområdet. Kun i spesielle tilfeller der det ikke er mulig for administrasjonen å gjøre beslutning på bakgrunn av delegasjonen/reglementet som foreligger, blir den aktuelle utleiesaken forelagt menighetsrådet for avgjørelse.
* Preben orienterte om at han sammen med kirkevergen og andre ansatte har holdt i et arbeid for forbedring av utnyttelse av sakristiene i kirken; med opprydding og bedre organisering, med nye, brukte møbler og belysning som vi har fått hjelp av Nina Ullnæss til å velge ut, samt utsmykking i sakristiene i kirken. En lokal kunstner, Knut Oddvar Solberg, har gitt 4 av sine verk til utsmykking av sakristiene, noe som er veldig generøst og en flott gave til kirken. Menighetsrådet bør sende en stor takk til Knut Oddvar Solberg.
* Det ble avtalt at menighetsrådet tar et ekstra møte nå før sommeren slik at vi får snakket sammen og landet noen tanker og drøftelser før sommerferien inntreffer.

Møtet hevet klokka 2130

For Askim menighetsråd;

Kjell Dahl (sign.)  Gunnlaug Brenne

Leder i rådet  daglig leder